ఆస్తికోసం బంధువుల కుట్ర..షేక్ చెరలో బానిసగా కడప మహిళన్యూఢిల్లీ, డిసెంబరు 16(ఆంధ్రజ్యోతి): ఆస్తి కోసం కుటుంబ సభ్యులు ఆడిన నాటకంలో ఆ మహిళ జీవితం దుబాయ్ షేక్ పాలైంది! మాయమాటలు చెప్పి దుబాయ్ తీసుకువెళ్లిన బంధువులు ఆమెను ఓ షేక్కు అప్పగించారు. దీంతో ఆమెను సదరు షేక్ బానిసకన్నా ఘోరంగా ఇంటి పనులు చేయిస్తూ.. వేధింపులకు గురిచేస్తున్నాడు. ఈ క్రమంలో విషయం తెలుసుకున్న సదరు మహిళ భర్త తన భార్యను స్వదేశానికి తీసుకురావాలని కేంద్ర ప్రభుత్వానికి మొర పెట్టుకున్నాడు. విదేశాంగ మంత్రి సుష్మా స్వరాజ్ జోక్యం చేసుకొని తన భార్యను భారత్కు రప్పించేందుకు చర్యలు తీసుకోవాలని కోరుతున్నాడు. శనివారం బాధిత మహిళ భర్త ఢిల్లీలో మీడియాతో మాట్లాడాడు. కడప జిల్లా చింతకొమ్మదిన్నెకు చెందిన అలవలపాడు శివ 2008లో గోలి రత్నమ్మను వివాహం చేసుకున్నాడు. అయితే ఆమె ఆస్తులను కాజేయడానికి దగ్గరి బంధువులు కుట్ర పన్నారు. ఈ క్రమంలో బంధవులు, ఓ ఏజెంటు మాయమాటలు చెప్పి టూరిజం వీసాపై విదేశీ పర్యటనకు వెళ్దామని రత్నమ్మను నమ్మించారు. అలా ఆమెను సౌదీ అరేబియాకు తీసుకెళ్లి ఆమె అనుమతి లేకుండానే ఓ దుబాయ్ షేక్ ఇంట్లో పనిమనిషిగా చేర్పించారు. అయితే, కొంత కాలం తర్వాత ఆమె శివకు ఫోన్ చేసి అక్కడ తాను పడుతున్న కష్టాలను తెలిపింది. షేక్ తనను అన్ని విధాలా ఇబ్బంది పెడుతున్నాడని, పాస్ పోర్టును స్వాధీనం చేసుకున్నాడని, బానిసగా చూస్తున్నాడని విలపించింది. తనను స్వదేశానికి తీసుకువెళ్లేలా చూడాలని కోరింది. దీంతో శివ పోలీసులకు ఫిర్యాదు చేయడంతో పాటు న్యాయస్థానాన్ని ఆశ్రయించాడు. అయినా ఇప్పటి వరకు చర్యలు తీసుకోకపోవడంతో ఢిల్లీకి వచ్చి ఏపీ భవన్ అధికారులకు తన భార్య పరిస్థితిని వివరించాడు. అదేవిధంగా విదేశాంగ శాఖ కార్యాలయంలో అర్జీ కూడా సమర్పించాడు. ఈ నేపథ్యంలో సౌదీలోని భారత రాయబారి అహ్మద్ జావెద్కు ఏపీ భవన్ అదనపు రెసిడెంట్ కమిషనర్ అర్జా శ్రీకాంత్ లేఖ రాశారు. రత్నమ్మను స్వదేశానికి పంపేలా చర్యలు తీసుకోవాలని కోరారు.
aastikosam bandhuvula kutra..shek cheralo banisaga kadapa mahilanyuudillii, disembaru 16(aandhrajyoti): aasti kosam kutumba sabhyulu aadina naatakamlo aa mahila jeevitam dubay shek paalaindi! maayamaatalu cheppi dubay teesukuvellina bandhuvulu aamenu oo shekku appaginchaaru. deentho aamenu sadaru shek banisakanna ghoramgaa inti panulu cheyistuu.. vedhimpulaku gurichestunnadu. ee kramamlo vishayam telusukunna sadaru mahila bharta tana bhaaryanu swadesaaniki teesukuraavaalani kendra prabhutvaaniki mora pettukunnadu. videsaanga mantri sushma swaraj jokyam chesukoni tana bhaaryanu bhaaratku rappinchenduku charyalu teesukovaalani korutunnadu. sanivaaram baadhita mahila bharta dhilleelo meediatho matladadu. kadapa jilla chintakommadinneku chendina alavalapadu shiva 2008loo goli ratnammanu vivaham chesukunnadu. ayithe aame aastulanu kaajeyadaaniki daggari bandhuvulu kutra pannaru. ee kramamlo bandhavulu, oo egentu maayamaatalu cheppi toorism veesaapai videshee paryatanaku veldaamani ratnammanu namminchaaru. alaa aamenu soudi arebiaku teesukelli aame anumati lekundane oo dubay shek intlo panimanishigaa cherpinchaaru. ayithe, kontha kaalam tarvaata aame sivaku fon chesi akkada taanu padutunna kashtaalanu telipindi. shek tananu anni vidhala ibbandi pedutunnaadani, pas portunu swaadheenam chesukunnadani, banisaga chustunnadani vilapinchindi. tananu swadesaaniki teesukuvellela chuudaalani korindi. deentho shiva polisulaku firyaadu cheyadamtho paatu nyaayasthaanaanni aasrayinchaadu. aina ippati varaku charyalu teesukokapovadamto dhilleeki vachi apy bhavan adhikaarulaku tana bharya paristhitini vivarinchaadu. adevidhamgaa videsaanga saakha kaaryaalayamlo arji kuudaa samarpinchaadu. ee nepathyamlo soudiilooni bhaarata rayabari ahmad jaavedku apy bhavan adanapu resident commisioner arja srikant lekha raasaaru. ratnammanu swadesaaniki pampela charyalu teesukovaalani koraru.